U-I-237/07
Natisni
Opravilna št.:
U-I-237/07
Datum odločitve:
12. 6. 2008
ECLI:
ECLI:SI:USRS:2008:U.I.237.07
Akt:
Zakon o trgu finančnih instrumentov (Uradni list RS, št. 67/07) (ZTFI), 4.  odst. 47. čl., 1. al. 1. tč. 2. odst. 58. čl., 5. tč. 1. odst. 123. čl., 3. in 4. tč. 165. čl., 2. tč. 2. odst. 247. čl., 3. tč. 1. odst. 334. čl., 3. tč. 1. odst. 432. čl. in 1. tč. 1. odst. 543. čl.
Izrek:
Zahteva za oceno ustavnosti četrtega odstavka 47. člena, prve alineje 1. točke drugega odstavka 58. člena, 5. točke prvega odstavka 123. člena, 3. in 4. točke 165. člena, 2. točke drugega odstavka 247. člena, 3. točke prvega odstavka 334. člena, 3. točke prvega odstavka 432. člena in 1. točke prvega odstavka 543. člena Zakona o trgu finančnih instrumentov (Uradni list RS, št. 67/07) se zavrže.
Evidenčni stavek:
Informacijski pooblaščenec lahko vloži zahtevo za oceno ustavnosti oziroma zakonitosti predpisa ali splošnega akta, izdanega za izvrševanje javnih pooblastil, če nastane vprašanje ustavnosti ali zakonitosti v zvezi s postopkom, katerega vodi. Vprašanje ustavnosti v zvezi s postopkom, katerega vodi, ne more nastati, če Informacijski pooblaščenec izpodbija zakon, ki je začel veljati po končanem postopku.
Geslo:
1.5.51.1.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve - Neupravičeni predlagatelj.
Pravna podlaga:
Člen 25.1, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Informacijski pooblaščenec, Ljubljana
Datum vloge:
24. 8. 2007
Vrsta odločitve:
sklep
Vrsta rešitve:
zavrženje
Dokument:
US28182
Dokument v PDF obliki:
U-I-237-07.pdf
82 KB
Prenesite datoteko
U-I-237/07-6
12. 6. 2008
SKLEP
Ustavno sodišče je v postopku za oceno ustavnosti, začetem z zahtevo Informacijskega pooblaščenca, na seji 12. junija 2008
sklenilo:
Zahteva za oceno ustavnosti četrtega odstavka 47. člena, prve alineje 1. točke drugega odstavka 58. člena, 5. točke prvega odstavka 123. člena, 3. in 4. točke 165. člena, 2. točke drugega odstavka 247. člena, 3. točke prvega odstavka 334. člena, 3. točke prvega odstavka 432. člena in 1. točke prvega odstavka 543. člena Zakona o trgu finančnih instrumentov (Uradni list RS, št. 67/07) se zavrže.
Obrazložitev
1. Predlagateljica izpodbija četrti odstavek 47. člena, prvo alinejo 1. točke drugega odstavka 58. člena, 5. točko prvega odstavka 123. člena, 3. in 4. točko 165. člena, 2. točko drugega odstavka 247. člena, 3. točko prvega odstavka 334. člena, 3. točko prvega odstavka 432. člena in 1. točko prvega odstavka 543. člena Zakona o trgu finančnih instrumentov (Uradni list RS, št. 67/07 – v nadaljevanju ZTFI). Navaja, da so izpodbijane določbe v nasprotju z 38. členom Ustave, ker ne urejajo na določen način, kateri osebni podatki se lahko obdelujejo, in ker je konkretizacija osebnih podatkov prepuščena podzakonski ureditvi.
2. Na podlagi šeste alineje prvega odstavka 23.a člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko Informacijski pooblaščenec z zahtevo začne postopek za oceno ustavnosti, če nastane vprašanje ustavnosti v zvezi s postopkom, katerega vodi. Iz tega tudi sledi, da lahko Informacijski pooblaščenec izpodbija le tisti predpis, ki bi ga moral uporabiti v konkretni zadevi, za katero je pristojen voditi postopek.
3. Predlagateljica je na podlagi poziva Ustavnega sodišča predložila kopijo spisa inšpekcijskega postopka, ki naj bi bil v zvezi z vloženo zahtevo in ki ga vodi pod opravilno številko št. 0613-20/2007. Ustavno sodišče je ob pregledu spisa inšpekcijskega postopka ugotovilo, da v tem inšpekcijskem postopku izpodbijane določbe ZTFI niso bile oziroma niso mogle biti uporabljene, saj ZTFI v času poteka inšpekcijskega postopka še ni veljal. Inšpekcijski postopek se je namreč zaključil 6. 8. 2007, ko je predlagateljica izdala sklep o ustavitvi postopka, ki ga vodi pod št. 0613-20/2007/4, ZTFI pa je stopil v veljavo kasneje, in sicer 11. 8. 2007.
4. Ker predlagateljica vlaga zahtevo za oceno ustavnosti zakona, ki ni v zvezi s postopkom, katerega vodi, niso izpolnjeni pogoji za vložitev zahteve po šesti alineji prvega odstavka 23.a člena ZUstS. Zato je Ustavno sodišče zahtevo zavrglo.
5. Ustavno sodišče je sprejelo ta sklep na podlagi prvega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Predsednik
Jože Tratnik